CELEX: 62021TN0018
Language: lv
Date: 2021-01-16 00:00:00
Title: Lieta T-18/21: Prasība, kas celta 2021. gada 16. janvārī – Be Smart/Komisija

8.3.2021   
            
            
               LV
            
            
               Eiropas Savienības Oficiālais Vēstnesis
            
            
               C 79/35
            
         
      Prasība, kas celta 2021. gada 16. janvārī – Be Smart/Komisija
      (Lieta T-18/21)
      (2021/C 79/44)
      Tiesvedības valoda – itāļu
      
         Lietas dalībnieki
      
      
         Prasītāja: Be Smart Srl (Roma, Itālija) (pārstāvji: F. Satta, G. Roberti, A. Romano un I. Perego, advokāti)
      
         Atbildētāja: Eiropas Komisija
      
         Prasījumi
      
      Prasītāja lūdz Vispārējo tiesu:
      
                  —
               
               
                  atzīt, ka, nepieņemdama nekādu lēmumu atbilstoši Regulas (ES) Nr. 2015/1589 4. pantam, it īpaši par procedūras uzsākšanu atbilstoši LESD 108. panta 2. punktam saistībā ar prasītājas 2014. gada 15. oktobra sūdzību (SA.39639), Komisija nav izpildījusi tai uzliktos pienākumus atbilstoši LESD 107. un 108. pantam, ES Pamattiesību hartas 41. pantam, kā arī Regulas (ES) Nr. 2015/1589 12. panta 1. punktam un 15. panta 1. punktam;
               
            
                  —
               
               
                  piespriest Komisijai atlīdzināt tiesāšanās izdevumus.
               
            
         Motīvi un galvenie argumenti
      
      Prasība ir balstīta uz LESD 265. pantu un ar to tiek lūgts atzīt, ka Komisija prettiesiski neesot ieņēmusi nostāju par Be Smart S.r.l.2014. gada 15. oktobra sūdzību, kas reģistrēta ar numuru SA.39639 un kura attiecas uz diviem prettiesiskiem valsts atbalsta pasākumiem par labu Consorzio Interuniversitario Cineca.
      Pamatodama prasību, prasītāja apgalvo, ka Komisijas neesot izpildījusi savu pienākumu rīkoties atbilstoši prettiesiska valsts atbalsta jomu regulējošo tiesību aktu prasībām, jo pēc aicinājuma rīkoties tā neesot neko darījusi un neesot ieņēmusi nekādu nostāju par 2014. gada 15. oktobra sūdzību. Tādējādi tostarp esot arī pārkāpts labas pārvaldības pamatprincips, kas ir nostiprināts ES Pamattiesību hartas 41. pantā.